སློབ་གྲྭའི་ནང་གི་ཁོའི་ན་གཞོན་གྲོགས་པོ་འགའ་ཡོད་པ་དེ་ཚོའི་གཤིས་སྤྱོད་མི་ལེགས་ཤིང༌།མོ་ཧཱན་ཏས་ཁོ་ཚོའི་གནས་ཚུལ་ཤེས་བཞིན་དུ་ཁོང་གིས་གྲོགས་པོའི་གཤིས་ཀ་རང་ཉིད་ལ་འགོས་པར་དོགས་ཟོན་དང་བཅས་གྲོགས་པོ་ཞིག་གི་སྤྱོད་ལམ་བཟང་ཕྱོགས་སུ་བསྒྱུར་རྒྱུར་འབད་བརྩོན་བྱས།མོ་ཧཱན་ཏ་མ་གྷན་དྷི་མཆོག་གི་ནང་མི་ཚོ་ཆོས་ལུགས་ལ་དད་ཅིང༌།སྤྱོད་ཚུལ་འདྲ་མིན་བཟུང་ནས་མི་ཚེ་སྐྱེལ་འདོད་མེད་པས་དམར་ཟས་རྩ་བ་ནས་སྤྱོད་ཀྱི་མེད།ཡིན་ན་ཡང་མོ་ཧཱན་ཏའི་གྲོགས་པོ་ཚོས་ཤ་ཟོས་ན་ལེགས་ཚུལ་གྱི་འགྲེལ་བཤད་བྱས་ཁར།ད་དུང་ཡིད་ཆེས་ཐབས་སུ་ང་ཚོ་ཉམས་ཆུང་ཡིན་པ་དེ་ཤ་མ་ཟོས་པས་ཡིན་པ་དང༌།དབྱིན་ཇི་བ་ཚོས་ཤ་ཟ་གི་ཡོད་སྟབས་ང་ཚོ་དབང་བསྒྱུར་བྱེད་ཐུབ་པ་བྱུང་བ་རེད།ང་རང་ཡང་སྟོབས་ཤུགས་ཆེ་ཞིང་མགྱོགས་པ་ནི་ཤ་ཟོས་པས་རེད།ཁྱེད་རང་གིས་ཤ་ཏོག་ཙམ་ཟོས་ནས་སྟོབས་ཤུགས་གང་འདྲ་རྒྱས་མིན་ལྟོས་དང༌།ཞེས་བཤད།